Nha noiba dja da rinkada
Ta ronka ta bai
Sen burgonha
Sen rasmunga pamo nhu Djon dura...
Fantxolinha dje sai
Pa riba dor di bandonu governu
Kunfianti ta bai
Pa riba dor di sodádi mosinhus na strangeru
Janóta na si jornáda
Riba na aitura
Dje limpa lagua
Dje tenti fomi
Djorombu forsa
Pa brasu rapasis nobu
Mininus na bongolon
Guentis grandi ta konsedja:
Di sumóla ka poi padja lumi mas
Ka dexa nun ponta sen simia
Nha noiba bunita di lensu koloridu
Lábios ta lumia di makiági'l brísa di muntanhas
Petu gratu di bensu ki dje resebi
Alma limpu, sem rankor sen mantxontxa
Nha noiba xintádu na mé d'atlantiku
Kunfianti na manhan ki dja txiga ku ramédi
ma ta limpa tudo malis ta leba pa mar di lonji
Ma nos mar ta ser di nos y não di stranhu
Ma ninhun sis fidjus ka ta bendi ninhum ponta
Pa ninguen ka ben fose-nu di sufá nen di sopa
kea_Latn kea_Latn oci_Latn kea_Latn pap_Latn pap_Latn kea_Latn pap_Latn kea_Latn pap_Latn pap_Latn pap_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn